  Майя Бывальцева Удмуртиын нимлыко ужкагазъёсты ӟучысь удмурт кылэ берыктӥсь ёз выльысь кылдыны быгатоз. Со сярысь Калыкъёслэн эшъяськон юртазы этно-пресс-клубын журналистъёсын пумиськонын элькунысь йӧскалык политикая министр Лариса Буранова вераз. Удмурт кылэз ужлыко удысын кутон сярысь юанлы валэктон сётыса, министр «Ивортодэт, ивортодэт технологиос но ивортодэтэз утён сярысь» федерал катэз тодэ вайытӥз, отын гожтэмын кун но аскивалтон ёзэсъёс асьсэ ужзы сярысь ивортодэтэз, со пӧлын вотэсын, ӟуч кылын но Россиысь элькунлэн кун кылыныз сётыны кулэ шуыса. Катлэн та положениезлы сокем бадӟым саклык али уг висъяськы, угось сыӵе луонлыкъёс ӧвӧл, жаляса верано. Но ми со пала клленэн мынӥськомы. <…> Мон, кылсярысь, лыдъясько, со кун кыл ке – со инлык, Кункатэн сётэм инлык. Озьыен, кун кыл гуразьпалан вераськонъёсын гинэ ӧвӧл, нимлыко кенешонъёсын но кутӥськыны быгатэ но кулэ Лариса Буранова, Удмуртиысь йӧскалык политикая министрСолэн кылъёсызъя, али кун кылъёс сярысь элькун катэ воштонъёсты дасяло, отын кун но муниципал ёзэсъёсты нимлыко вотэсбамъёссэс кык кылын нуыны курон но пусъемын луыны быгатоз. Кин берыктон ужез выроз, соиз ини «технической» юан, лыдъя Лариса Бурнова. Катэ воштонъёс пыртэмен валче ми кун тӧрлык ёзэсъёсын берыктӥсь ёзэтлэсь ужзэ улӟытон сярысь но вераськыны кутском ни, оло. Со 2000-тӥ арозь кадь ужаз вал, отын кык адями пукиз. Яке ми бордын сое лэсьтозы, ми али берыктонъёсын выриськомы, но сокем паськыт ум. Но соин вырыны кулэ. Лариса Буранова, Удмуртиысь йӧскалык политикая министрТӧрлык ёзэсъёслэн вотэсабамъёссы ӵуказе ик кык кыло луозы шуыса вераны вазь на, шуиз Лариса Буранова. Туннэ удмурт кылын иворъёс йӧскалык политикая министерстволэн но Кун Кенешлэн сайтъёсазы гинэ пото. Мукетъёсыз со ужпумез сэрттон-пертчон борды али уг басьтӥсько. Онлайн-вӧлметын кун кыл ласянь юанъёс вань на. Али ми Информатизацияя министерствоен малпаськиськом, кызьы но кыӵе регламентъёсы онлайн-вӧлметын кылъя, кун удмурт кылъя, кылкутонэз но ужез радъянэз пыртоно. Малы ке шуоно асьмелэн нокытын но, одӥг нормативкаын но, та ӧр гожтэмын ӧвӧл. Со но бадӟым уж. Лариса Буранова, Удмуртиысь йӧскалык политикая министр Тегъёс: Мерлык Ижкар Удмуртия катрадлык удмурткыл йӧскалыкполитикаяминистерство ЛарисаБуранова  